REPUBLIKA HRVATSKA

KOPRIVNIČKO-KRIŽEVAČKA ŽUPANIJA

**OSNOVNA ŠKOLA LEGRAD**

**L E G R A D**

Petra Zrinskog 10, Legrad, 48316 Đelekovec

 Tel.: 048 835 011, 048 222 172

 e-mail: ured@os-legrad.skole.hr

KLASA: 602-01/24-25/9

URBROJ: 2137-34-01-24-1

Legrad, 11.04.2024.

Na temelju članka 39. stavka 1. Zakona o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10., 90/11., 5/12., 16/12., 86/12., 126/12. – pročišćeni tekst, 94/13., 152/14., 7/17., 68/18., 98/19., 64/20., 151/22. i 156/23.) i članka 35. Statuta Osnovne škole Legrad, Školski odbor na sjednici održanoj dana 11.04.2024. donosi

**ODLUKU**

**O OSNIVANJU UČENIČKE ZADRUGE**

**Članak 1.**

Pri Osnovnoj školi Legrad (u daljem tekstu: Škola) osniva se učenička zadruga BRGLEC (u daljem tekstu: Zadruga).

**Članak 2.**

Pripremne poslove do proglašenja osnutka i početka rada Zadruge te poslove zadružne uprave do izbora Zadružnog odbora obavlja Privremeni zadružni odbor u slijedećem sastavu:

1. Kristina Paušić, predsjednica,

2. Martina Hegedušić, članica i

3. Davor Cvetnić, član.

**Članak 3.**

Zadaće Privremenog zadružnog odbora su:

1. pripremiti prijedlog pravila, ustroja i imena Zadruge,
2. izraditi prijedlog programa rada Zadruge,
3. voditi u Školi i izvan Škole poslove u svezi s osnutkom i početkom rada Zadruge,
4. organizirati upis učenika/ca u članstvo Zadruge,
5. utvrditi prijedlog za imenovanje članova/ica Zadružnog odbora,
6. održati osnivačku skupštinu Zadruge na kojoj će se proglasiti osnutak i početak rada te prihvatiti pravila Zadruge,
7. obaviti i druge poslove u svezi s pripremom početka rada Zadruge.

**Članak 4.**

Sjedište Zadruge je u Osnovnoj školi Legrad, Petra Zrinskog 10, Legrad.

**Članak 5.**

Osnovna škola Legrad za djelatnost Zadruge osigurava prostorije, zemljište i inventar u vlasništvu Škole.

Zadruga će se služiti priborom, alatom i sredstvima koje dobije od darovatelja, pokrovitelja i drugih.

**Članak 6.**

Novčana sredstva Zadruge, bez obzira na izvore, vodit će se preko računa Škole, posebno evidentirati, a mogu se uporabiti samo za rad učeničke zadruge i unapređenje odgojno-obrazovnog rada Škole.

Računovodstvo i druge stručne službe Škole obavljat će financijske, računovodstvene i ostale administrativne poslove za potrebe Zadruge.

**Članak 7.**

Ova odluka dostavlja se Hrvatskom savezu učeničkih zadruga, Ministarstvu znanosti i obrazovanja, te Upravnom odjelu za obrazovanje, kulturu, znanost, sport i nacionalne manjine u Koprivničko-križevačkoj županiji.

**Članak 8.**

Ova Odluka objavit će se na mrežnim stranicama Škole: <http://os-legrad.skole.hr>

**Članak 9.**

Ova Odluka stupa na snagu danom donošenja.

PREDSJEDNIK ŠKOLSKOG ODBORA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Davor Cvetnić, mag. prim. educ.

RAVNATELJICA OSNOVNE ŠKOLE LEGRAD:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tamara Marcinjaš, mag. prim. educ.

DOSTAVITI:

1. Hrvatski savez učeničkih zadruga, Dalmatinska 12/3, 10000 Zagreb

2. Ministarstvo znanosti i obrazovanja, Donje Svetice 38, 10 000 Zagreb

3. Koprivničko-križevačka županija, Upravni Odjel za obrazovanje, kulturu,

 znanost, sport i nacionalne manjine, Antuna Nemčića 5, 48000 Koprivnica

4. Mrežna stranica i oglasna ploča Škole

5. Pismohrana Škole.